પાણીના એટીએમની સુવિધા શરૂ કરાતા આવનારા યાત્રીઓ ખુશખુશાલ બન્યા છે. ધોમ ધમખતા તાપ અને હીટવેવમાં શ્રદ્ધાળાઓ એક રૂપિયાનો સિક્કો નાખી પોતાની તરસ છુપાવી રહ્યાં છે. સોમનાથ મહાદેવ મંદિર નજીક નિર્માણ પામેલા રામ મંદિર ખાતે ગુજરાત યાત્રા ધામ બોર્ડ દ્વારા વોટર એટીએમ ખુલ્લું મુકાયું છે. લાંબા સમયથી શ્રદ્ધાળાઓ પીવાના પાણીને લઇ માંગ કરી રહ્યા હતા. તેમની માંગ હતી કે સોમનાથ મંદિર બહાર પણ પીવાનું પાણીં મળી રહે. સોમનાથ ટ્રસ્ટ દ્વારા યાત્રાધામ બોર્ડને ૧૦ જેટલા વોટર એટીએમ મુકવા માંગ કરી હતી. આખરે યાત્રાધામ બોર્ડ દ્વારા એક વોટર એટીએમ લગાવવામાં આવ્યું છે.